Miroslavas Puškarovas

Miroslavas Puškarovas (Мирослав Пушкаров ; g. 1995 m. balandžio 16 d.) – futbolininkas kilęs iš Bulgarijos, rungtyniaujantis gynėjo pozicijoje. Šio žaidėjo darbinė koja– kairė. Gali rungtyniauti centro gynėju bei atraminio saugo pozicijoje.

Karjera 
Žaidė Bulgarijoje: rungtyniavo Plovdivo „Maritsa 1921“ ir „Evrokolež“ klubuose.

2018 atstovavo Reikjaviko „Leiknir“ Islandijoje.

Grįžęs į Bulgariją atstovavo Pirin, kuris tuo metu žaidė Antroje lygoje.

Nuo 2021 m. rungtyniavo „Dobrudža“ klube, Antros lygos (antros pakopos) ekipoje. Dobričiaus „PFK Dobrudža“ ekipoje sužaidė 14 rungtynių ir pasižymėjo vienu įvarčiu.

FC Džiugas 
2021 m. birželio mėn. sutartis buvo pasirašyta su Džiugu. Debiutavo 2021 m. birželio 27 d. rungtynėse prieš Bangą, kurias telšiškiai pralaimėjo rezultatu 0:1. Bulgaras sužaidė visas 90 minučių be keitimų.

2021 m. liepos 23 d. rungtynėse prieš FK Riteriai, pelnė įvartį, tačiau tai neišgelbėjo žemaičių nuo pralaimėjimo. Šiose rungtynėse rezultatu 3:2 nugalėjo „riterių“ ekipa.

2021 m. lapkričio 20 d. rungtynėse prieš „Sūduvos“ klubą pasižymėjo pelnydamas įvartį.

Vėlesnė karjera 
2022 m. persikėlė į Þróttur Reykjavík (Islandija).

2022–2023 m. sezone spėjo parungtyniauti FK Pohronie, Slovakijos Antroje lygoje.

Nuo 2023 m. rungtyniavo „Sportist“ klube (Bulgarija).

Statistika 
 A lygos statistika

Spalvų reikšmės: 
 Ekipa žaidė A lygoje;

Šaltiniai

Nuorodos 
 SOCCERWAY
 Transfermarkt
 alyga.lt svetainė
 lietuvosfutbolas.lt

Bulgarijos futbolininkai
Užsienio futbolininkai Lietuvos komandose